Súradnice: 45°48′04″S 15°58′06″V﻿ / ﻿45,8012442°S 15,9684250°V﻿ / 45.8012442; 15.9684250

**Ukrenergo** (ukr. «Національна енергетична компанія „Укренерго"») je energetická spoločnosť na Ukrajine. Prevádzkuje elektrickú prenosovú sústavu v štáte. Je to akciová spoločnosť, 100% jej akcií vlastní štát cez Ministerstvo energetiky.

Prenosová sústava
-----------------

### Základné údaje

Na Ukrajine približne 55% elektrickej energie vyrábajú 4 jadrové elektrárne. Krajina so 41 miliónmi obyvateľov je jedna z najväčších spotrebiteľov eletriny v Európe. Jadrové elektrárne vlastní štátna spoločnosť Energoatom. Ďalších 5% poskytujú vodné elektrárne, vlastnené štátnou spoločnosťou UkrHydroEnergo. Sú dôležité pre udržovanie rovnováhy záťaže sústavy.

V roku 2021 tvorilo 35% spotreby import, hlavne z ruských zdrojov. Počas vojny síce spotreba padla a rozkolísala, ale operátorom sa darí sústavu udržiavať v dobrom stave.

### Vedenia a tranformačné stanice

Prenosová sústava Ukrajiny má dĺžku viac než 22 000 km vedení od 220kV do 750 kV.

### Dianie v súvislosti s ruskou inváziou

9. marca 2022 bolo dôsledkom ruskej invázie od dodávky elektriny odpojená Černobyľská jadrová elektráreň. Ruský minister obrany, Nikolaj Šulginov, už na druhý deň vyhlásil, že prepojenie bolo obnovené bieloruskými technikmi. Dodávka bola opätovne prerušená 14. marca 2022.

15. apríla 2022 Ukrenergo dokončilo výstavbu 330 kV vedenia na západnej Ukrajine. Investovalo do neho 546 miliónov hrivien. 29. apríla 2022 Ukrenergo sprevádzkovalo 330 kV vedenie na juhu Ukrajiny. Prebiehala oprava stanice, 750 kV vedenia a dvoch 330 kV vedení v kyjevskom regióne a ďalšie dva v kyjevskom a černihivskom regióne sú už opravené.

### Cezhraničné spojenia

#### Prepojenie s ENTSO-E

Pôvodne bola Ukrajina prepojená s elektrizačnými sústavami Ruska, Bieloruska a ďalších štátov bývalého Sovietskeho zväzu. Tento stav fungoval od roku 1991. Západná časť Ukrajiny, tzv. Burshtyn Island, však bola synchronizovaná so stredoeurópskymi sústavami a umožňovala spojenie so Slovenskom, Maďarskom a Rumunskom.

O synchronizácii Ukrajiny a Moldavska (Moldelectrica) sa rokovalo od roku 2017. 28. júna 2017 Ukrenergo a Moldelectrica podpísali dohodu o podmienkach pripojenia ku kontinentálnej sústave. V rámci pripojovania bolo realizovaných „řada nezbytných kroků, včetně úspěšného odzkoušení ostrovního provozu." Ukrajina mala nainštalovať nové zariadenia a vykonať testy. Projekt synchronizácie mal stáť 50 million €.

Tesne pred pripojením sa v dňoch 23. až 27. februára uskutočnila „skúšobná ostrovná prevádzka celej ukrajinskej a moldavskej elektrizačnej siete". Po vypuknutí konfliktu sa Ukrenergo rozhodlo zostať v ostrovnej prevádzke. Výhodou odpojenia je, že technické aspekty siete nebudú riadené z Moskvy.

Pôvodne bolo prepojenie s ENTSO-E plánované na rok 2023. (Podľa staršieho plánu na rok 2026.) Proces bol urýchlený na základe žiadosti Ukrajiny a Moldavska zo 27. a 28. februára 2022. Dôvodom urýchlenia procesu bola Ruská invázia na Ukrajinu. Núdzove pripojenie malo zabezpečiť „zabezpečenie stability a najmä frekvenčnej podpory". O pripojení sústav Ukrajiny a Moldavska rozhodlo v sobotu, 12. marca 2022 predstavenstvo ENTSO-E a Regionálna skupina kontinentálnej Európy. Skúšobná synchronizácia prenosových sústav Ukrajiny a Moldavska (Moldelectrica) bola zahájená 16. marca 2022.

K prepojeniu sústav Peter Dovhun, predseda predstavenstva a generálny riaditeľ SEPS uviedol: „Situácia na Ukrajine je natoľko vážna, že celý proces sa musel mimoriadne urýchliť. No aj za tento krátky čas sme vykonali množstvo testov technických a bezpečnostných parametrov, smerovaných na dostatočnosť kapacít prepojovacích cezhraničných vedení či nastavenie postupov v systémoch tak, aby nebola ohrozená bezpečná prevádzka prepojených sústav. Riešili sme aj kybernetickú bezpečnosť, legislatívne a regulačné rámce." Peter Dovhun ďalej uviedol: „Z krátkodobého hľadiska môžu byť po prepojení rizikom rovnováha medzi výrobou a spotrebou elektriny na území Ukrajiny, ktorá vyplýva z prebiehajúceho vojnového konfliktu a oblasť kybernetickej bezpečnosti pri výmene dát. Zoskupenie 35 krajín ENTSO-E je však natoľko odborne a ekonomicky významným celkom, že tieto riziká vieme bezpečne vyhodnotiť a pravdepodobnosť výskytu vážnych incidentov dostať na minimum." Núdzové pripojenie bolo uskutočnené bez ukončenia všetkých pôvodne plánovaných opatrení, ale so zabezpečením iných opatrení pre zníženie operačných rizík. Proces pripojenia, naplánovaný na rok sa tak stihol za dva týždne.

26. apríla 2022 Ukrenergo podpísalo dohodu o pozorovateľskom členstve v ENTSO-E.

Podľa správ z 28. júna 2022 sa malo komerčné obchodovanie s elektrinou medzi ENTSO-E a Ukrajinou začať k 30. júnu 2022 cez rumunsko-ukrajinské pripojenie. Dočasný limit spojenia je 100MW. Komerčná prevádzka so Slovenskom a Maďarskom je očakávané na neskôr.

#### Cezhraničné spojenia

Spoločnosť má tieto cezhraničné spojenia s krajinami ENTSO-E:

* Slovensko (SEPS): 1x400 kV („Na Slovensko sa ukrajinská prenosová sústava napája na kontinentálnu prenosovú sústavy 400 kV vedením z rozvodne v katastrálnom území Krišovská Liesková.")
* Maďarsko (MAVIR): 1x750 kV, 1x400 kV a 2x220 kV
* Rumunsko (Transelectrica): 1x400 kV
* Poľsko (PSE): 1x750 kV (mimo prevádzky) a 1x220 kV

Galéria
-------

* 750 kV vedenie vo Vinnyckej oblasti750 kV vedenie vo Vinnyckej oblasti
* 750 kV vedenie medzi Vinnycia – Albertirsa v Ľvovskej oblasti750 kV vedenie medzi Vinnycia – Albertirsa v Ľvovskej oblasti
* 330 kV vedenie v Kyjevskej oblasti330 kV vedenie v Kyjevskej oblasti
* vedenia pri Černobyľskej jadrovej elektrárni (2013)vedenia pri Černobyľskej jadrovej elektrárni (2013)
* Vedenie v Doneckej oblastiVedenie v Doneckej oblasti

Referencie
----------

1. 1 2   *ENTSO-E welcomes Ukrenergo as Observer Member* [online]. entsoe.eu, 2022-04-26, [cit. 2022-04-30]. Dostupné online. (po anglicky)
2. 1 2 3 4 5 6 7 8 9 10  sféra, a.s.. *Elektrizačné prenosové sústavy Ukrajiny a Moldavska sa prepojili so západnými susedmi.* [online]. SEPS, 2022-03-17, [cit. 2022-04-30]. Dostupné online.
3. 1 2 3  ABNETT, Kate; STRZELECKI, Marek. *Explainer: Europe and Ukraine's plan to link power grids* [online]. reuters.com, 2022-03-01, [cit. 2022-04-30]. Dostupné online.
4. 1 2   *Market design – Ukraine energy profile – Analysis - IEA* [online]. iea.org, [cit. 2022-04-30]. Dostupné online.
5. 1 2 3 4 5 6  BOVE, Tristan. *Ukraine synced its electrical grid with Europe in 'record time' after Russia invaded* [online]. fortune.com, 2022-04-02, [cit. 2022-04-30]. Dostupné online.
6. ↑   *Energy security – Ukraine energy profile – Analysis - IEA* [online]. iea.org, [cit. 2022-04-30]. Dostupné online.
7. ↑  TASR. Jadrové zariadenia v Černobyli odpojili od elektrickej energie. *teraz.sk* (Bratislava: TASR), 2022-03-09. Dostupné online [cit. 2022-04-30].
8. ↑  TASR. Šulginov: Bielorusi obnovili dodávky elektriny do Černobyľu. *teraz.sk* (Bratislava: TASR), 2022-03-10. Dostupné online [cit. 2022-04-30].
9. ↑  RFE/RL's Ukrainian Service. *Chernobyl Without Power Again After Russian Forces Damage High-Voltage Line, Ukrainian Energy Company Says* [online]. Radio Free Europe/Radio Liberty, [cit. 2022-04-30]. Dostupné online.
10. ↑   *STATE-OWNED UKRENERGO OPENED HIGH-VOLTAGE LINE WORTH MORE THAN UAH 0.5 BLN* [online]. open4business.com.ua, 2022-04-15, [cit. 2022-04-30]. Dostupné online.
11. ↑   *UKRENERGO PUTS INTO OPERATION 330 KV TRANSMISSION LINE IN SOUTH OF UKRAINE* [online]. open4business.com.ua, 2022-04-29, [cit. 2022-04-30]. Dostupné online.
12. 1 2 3 4 5   *Přenosové sítě Ukrajiny a Moldavska byly úspěšně synchronizovány se soustavami kontinentální Evropy* [online]. ČEPS, 2022-03-16, [cit. 2022-04-30]. Dostupné online.
13. ↑   *System Operations Committee* [online]. ENTSO-E, [cit. 2022-04-30]. Dostupné online.
14. ↑   *Evropská síť provozovatelů přenosových soustav intenzivně jedná o nouzové synchronizaci Ukrajiny a Moldavska* [online]. ceps.cz, 2022-03-03, [cit. 2022-04-30]. Dostupné online.
15. ↑  FUNTÍKOVÁ, Denisa. Ukrajina je zatiaľ ostrovom. Elektrickú sieť odpojila od Ruska a čaká na pomoc Európy. *hnonline.sk* (Bratislava: MAFRA Slovakia), 2022-03-02. Dostupné online [cit. 2022-04-30]. ISSN 1336-1996.
16. ↑   *Continental Europe successful synchronisation with Ukraine and Moldova power systems* [online]. ENTSO-E, 2022-03-16, [cit. 2022-04-30]. Dostupné online.
17. ↑   *Repost: Ukraine and Moldova’s synchronisation with the Continental European Electricity Grid* [online]. energytransition.org, 2022-04-04, [cit. 2022-04-30]. Dostupné online.
18. ↑   *Ukraine to start electricity trading with EU neighbors* [online]. apnews.com, 2022-06-28, [cit. 2022-07-04]. Dostupné online.
19. ↑  PRESS, Associated. Ukraine to start electricity trading with EU neighbors. *The Washington Post* (Washington, D. C.: Nash Holdings), 2022-06-28. Dostupné online [cit. 2022-07-04]. ISSN 0190-8286.
20. 1 2 3 4   *Power System of Central East Europe* [online]. sepsas.sk, rev. 2021-12-31, [cit. 2022-04-30]. Dostupné online.

Externé odkazy
--------------

* Twitter
* State-Owned Enterprise Reform in the Electricity Sector in Ukraine (správa od OECD)